
ŠAKIŲ RAJONO SAVIVALDYBĖS MERAS

POTVARKIS
DĖL APDOVANOJIMO PADĖKOS RAŠTAIS

2022 m. liepos 29 d. Nr. MP-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, 
[bookmark: _Hlk28872454]apdovanoju liepos mėnesį Padėkos raštais:
Šakių socialinių paslaugų centro globos centro globėjas (rūpintojas) Ramaldą Burdulienę, Marytę Mažrimienę, Šakių socialinių paslaugų centro globos centro globėjus (rūpintojus) Ingą Ir Alfredą Pedzevičius - už tai, kad įprasminote savo gyvenimą tapdama globėja, už prisiimtą atsakomybę ir kantrų kasdienį darbą siekiant, kad vaikai atrastų jaukius, šiltus, gardžiu maistu ir pyragais kvepiančius namus, už rūpestį, kad ramus jų miegas ir saugumo jausmas taptų jaukia kasdienybe, o pasitikėjimas savimi ir aplinka padėtų atkurti gyvenimo džiaugsmą ir prasmę. Jūsų kilni misija verta didžiausios pagarbos. Savo pavyzdžiu ugdote brandų ir atsakingą visuomenės požiūrį į vaikų globą, formuojate suvokimą, kad vaikui turi būti sudarytos sąlygos augti ne globos namuose, o šeimoje. Jūsų dėka laiku pastebėti, tinkamai ir naudingai panaudoti globotinių gabumai sustiprins juos pačius ir tarnaus visos mūsų bendruomenės labui. Ačiū, kad padedate jiems užaugti. Kantrybės, tvirtumo, sveikatos, vilties ir tikėjimo. Esate mylima ir labai reikalinga.
Kudirkos Naumiesčio Vinco Kudirkos gimnazijos direktorių Romą Eikevičių - nedaug yra profesijų, kurios pareikalauja išdalinti kitiems daugybę emocijų, meilės, žinių, kantrybės, išminties ir tikėjimo. Beveik keturis dešimtmečius rūpinotės ir formavote jauno žmogaus požiūrį į valstybę, gimtąją kalbą, atsakomybę, pagarbą sau ir supančiai aplinkai. Dėkodamas už ilgametį darbą linkiu atrasti sau malonios ir įdomios veiklos. Tegul harmonija tarp minties ir širdies kuria gyvenimo pilnatvę. Telydi stipri sveikata ir gera nuotaika.
Šakių Žiburio gimnazijos direktorę Jūratę Mozūraitienę - nedaug yra profesijų, kurios pareikalauja išdalinti kitiems daugybę emocijų, meilės, žinių, kantrybės, išminties ir tikėjimo. Vadovaudama gimnazijai rūpinotės ir formavote jauno žmogaus požiūrį į valstybę, gimtąją kalbą, atsakomybę, pagarbą sau ir supančiai aplinkai, siekėte, kad bendruomenė būtų kaip šeima, kaip kumštis. Gimnazijos vardas - Žiburys - tapo įstaigos veiklos ir bendruomenės elgsenos modeliu. Dėkodamas už ilgametį darbą linkiu atrasti sau malonios ir įdomios veiklos. Tegul harmonija tarp minties ir širdies kuria gyvenimo pilnatvę. Telydi stipri sveikata, gera nuotaika ir niekad neblėsta moteriškas žavesys.
[bookmark: _Hlk108765502]Šakių „Žiburio“ gimnazijos abiturientę Beatą Beatričę Šiuikaitę - už išradingą ir aktyvią veiklą „Žiburio“ gimnazijos kultūriniame gyvenime, už gebėjimą kurti ir dalintis savo muzika kartu su grupe „Mėlyna“ visoje Lietuvoje, už nuoširdžią ir kūrybingą veiklą Dramos studijoje, už ženklius pasiekimus respublikiniame meninio skaitymo konkurse, už idėjas ir jų išpildymą tarptautiniame teatro projekte. Linkiu drąsaus skrydžio savo asmeninei sėkmei ir Lietuvos gerovei.\
Šakių „Žiburio“ gimnazijos abiturientę Ugnę Antanaitytę - už nuoširdžią ir atsakingą pagalbą klasės auklėtojui, aktyvų dalyvavimą gimnazijos mokinių savivaldos iniciatyvose ir įvairiose visuomeninėse veiklose, originalias idėjas ir renginių organizavimą ir vedimą, už nuoširdžią ir kūrybingą veiklą Dramos studijoje, atsakingą dalyvavimą tarptautiniame teatro projekte. Linkiu drąsaus skrydžio savo asmeninei sėkmei ir Lietuvos gerovei.
Lekėčių mokyklos-daugiafunkcio centro renginių organizatorę Mildą Ratomskienę - už nenutrūkstančią kūrybiškumo giją, nuoširdumą, darbštumą ir meilę žmonėms, dėl kurių stengiatės sukurti daug gražių ir prasmingų dalykų, ilgalaikių bendruomeniškumo jungčių, už tai, kad Jūsų mintis, sumanymus lydi sėkmė ir pripažinimas, už tai, kad „Mėlynių festivalis“ tapo ne tik Lekėčių, bet ir visos Lietuvos švente, sukviečiančia daugybę svečių ir bičiulių, už geranoriškumą ir nuoširdžią šypseną, kuri nepalieka abejingų, už tai, kad norite, stengiatės ir tikite. Dėkodamas linkiu sėkmės ieškojimuose, džiaugsmo atradimuose, laimės per grįžtančią aplinkinių pagalbą, pagarbą ir meilę.
Jolitą Unguvaitienę - už aktyvų, savanorišką bendradarbiavimą įgyvendinant sveikos gyvensenos programą, išrašant POLA korteles rajono gyventojams, už teikiamas žinias, informaciją ir rekomendacijas sergant onkologine liga, už pastangas parodyti visuomenės solidarumą, paramą ir pagalbą, kad sergantieji vėžiu jaustųsi pilnaverčiais visuomenės nariais, už skleidžiamą požiūrį, kad geros emocijos ir pozityvios mintys padeda sveikti. Nuoširdžiai dėkodamas ir sveikindamas asmeninės šventės proga linkiu Jums ištvermės ir sėkmės, dvasinės stiprybės bei sveikatos. Nepakanka gyventi pačiam ir leisti gyventi kitiems, - reikia gyventi pačiam ir padėti gyventi kitiems. Tokia dabar Jūsų misija.
[bookmark: _Hlk109304806]Viliją Norkūnienę - už aktyvų, savanorišką bendradarbiavimą įgyvendinant sveikos gyvensenos programą, išrašant POLA korteles rajono gyventojams, už teikiamas žinias, informaciją ir rekomendacijas sergant onkologine liga, už pastangas parodyti visuomenės solidarumą, paramą ir pagalbą, kad sergantieji vėžiu jaustųsi pilnaverčiais visuomenės nariais, už skleidžiamą požiūrį, kad geros emocijos ir pozityvios mintys padeda sveikti. Nuoširdžiai dėkodamas linkiu Jums ištvermės ir sėkmės, dvasinės stiprybės bei sveikatos. Nepakanka gyventi pačiam ir leisti gyventi kitiems, - reikia gyventi pačiam ir padėti gyventi kitiems. Tokia dabar Jūsų misija.
Rimvydę Ralickienę - už tai, kad šalia kasdienių darbų, rūpesčių atsiranda laiko saviraiškai ir muzikai, už mintį Šakių rajono žmonių su negalia sąjungos Janukiškių neįgaliųjų dienos centre suburti ansamblį „Šešupės vingis“, kurio smagios dainos skamba ne tik rajone, bet ir Lietuvoje, už tai, kad savanorystė yra savaime suprantamas dalykas, kuriuo visada malonu dalintis. Dėkodamas ir sveikindamas asmeninės šventės proga linkiu, kad Jūsų akių šviesos ir širdies gerumo užtektų visiems artimiesiems ir kolegoms. Tegul kiekvienas rytas suskamba nauja melodija. Būkite sveika. Telydi visokeriopa sėkmė.
Šakių rajono žmonių su negalia sąjungos tarybos narę Janiną Jokūbaitienę - už ilgametį, nuoširdų, kompetentingą darbą steigiant Šakių rajono žmonių su negalia sąjungą ir aktyviai dalyvaujant jos veikoje, už kasdienį rūpestį žmogumi, kuriam reikalinga ne tik įvairi pagalba, bet ir šiltas, nuoširdus žodis, už entuziazmą, kuris net ir sunkiausią darbą Jums paverčia maloniu užsiėmimu, už savanorystę ir nuolatines konsultacijas, sprendžiant įvairiausias problemas. Dėkoju už visus gerus darbus, linkiu stiprios sveikatos ir visokeriopos sėkmės.
Šakių rajono žmonių su negalia sąjungos narius Marijoną ir Klemensą Kažemėkaičius - už besąlygišką pagarbą žmogui, už gilų pareigos ir tolerancijos jausmą, už savanorystę ir aktyvų dalyvavimą Šakių neįgaliųjų dienos centro veikloje ir renginiuose, už mažus, kartais neįvardytus, pamirštus dorus darbus, kurie puikiai atspindi Jūsų gyvenimo filosofiją ir meilės kupinus poelgius.
Dėkodamas linkiu stiprybės, sveikatos, neišsenkančios energijos. Džiaukimės mažais dalykais, nes jie suteikia galimybę pajusti didelę laimę. Esate mums labai reikalingi.
Slavikų seniūnijos Šilgalių seniūnaitį Arūną Stravinską - už nuoširdžią ilgametę veiklą puoselėjant Slavikų seniūniją, iniciatyvumą ir geranorišką pagalbą sprendžiant bendruomenės problemas bei atstovaujant seniūnaičiams. Jūsų indėlis į seniūnijos gerovę – ryškus, svarbus ir prasmingas. Linkiu stiprios sveikatos bei ryžto ir toliau būti puikiu pavyzdžiu visiems gyventojams.
Šakių vaikų lopšelio-darželio „Berželis“ direktorę Liną Viliūšienę, Šakių vaikų lopšelio-darželio „Klevelis“ direktorę Viliją Butikienę - darželis yra pati pirmoji socialinė erdvė už šeimos ir namų ribų su kuria vaikas susiduria pradiniame gyvenimo etape. Eilę metų kantriai ir išmintingai vadovaudama įstaigai, kūrėte sąlygas ne tik vaikams, bet ir dirbančiam personalui, kurio dėka mūsų vaikai išmoko pažinti pasaulį, draugauti, dalintis, lavinti savo gebėjimus, prašyti atleidimo ir atsakyti už savo poelgius. Jūsų vykdomi įvairiausi projektai, iniciatyvos, valstybinių ir miesto švenčių minėjimai puošiant aplinką ir dalyvaujant renginiuose buvo sėkmingi ir matomi. Visus teigiamus rezultatus pasiekėte sunkiu, kantriu, draugišku, kasdieniniu darbu. Dėkodamas už Jūsų ilgametį vadovavimą įstaigai linkiu visokeriopos sėkmės, kad kiekviena akimirka skleistų pozityvumą ir neštų gerą nuotaiką, kad džiaugsmas mažais dalykais suteiktų galimybę pajusti didelę laimę, kad lydėtų sveikata ir neblėstantis moteriškas žavesys.
Savivaldybės meras				                       Edgaras Pilypaitis

